Регионален исторически музей (Враца)
Регионалният исторически музей във Враца съществува от 1953 г.

Намира се в централната част на града, в полите на Врачанския Балкан. Включен е в Стоте национални туристически обекта. Сградата е сред малкото в България, която е специално проектирана и изградена за музей. Освен в централната сграда, експозициите му са разположени и в още 8 обекта, обединени в два комплекса. Музеят провежда археологически проучвания. В сградата му се намира и Художествената галерия „Иван Фунев“.

Експозиции на музея 
Музеят е разделен на секции (зали), които проследяват различни етапи от развитието на региона. Има 10 отдела, от които 7 са специализирани.

Започва се с праисторията, следва тракийското присъствие в Северозападна България (Царството на трибалите). В специална зала се съхранява Рогозенското съкровище (най-голямото открито тракийско съкровище), както и находките от Могиланската могила.

Някои от другите екпозиции:
 „Враца и регионът през Първото и Второто българско царство“,
 „Враца през Възраждането“ – участието в първите бунтове от църковната борба,
 „Ботев и неговата чета“,
 Етнографско-възрожденски комплекс „Свети Софроний Врачански“.

Съществувала е секция „Антифашистка борба“ преди 1990 г.

Галерия

Източници

Външни препратки 
 Регионален исторически музей – Враца – Официален сайт
 Регионален исторически музей – Враца – Facebook
 Регионален исторически музей – Враца – 100-те Национални туристически обекта

Враца
Музеи във Враца
История на Враца
100 национални туристически обекта
Основани в България през 1953 година